MK ชวนร่วมบริจาคกล่อง-ลังกระดาษ “รพ.สนาม” ทั่วประเทศ
MK ชวนร่วมบริจาคกล่อง-ลังกระดาษ "รพ.สนาม" ทั่วประเทศ ตั้งแต่วันนี้ -31 พฤษภาคม 2564
11 พ.ค. 2564

บริษัท มั่นคงเคหะการ จำกัด (มหาชน) หรือ MK ขอเชิญร่วมบริจาคกล่องและ ลังกระดาษลูกฟูก ที่ไม่ได้ใช้แล้ว เพื่อนำไปรีไซเคิลเป็นเตียงกระดาษ มอบให้กับโรงพยาบาลสนามทั่วประเทศ ภายใต้ “โครงการ รวมใจสู้โควิด เปลี่ยนกระดาษเป็นเตียงสนามกระดาษเอสซีจีพี”
โดยคุณสมบัติของเตียงสนามกระดาษ มีน้ำหนักเบา ประหยัดพื้นที่ในการจัดเก็บ และเมื่อใช้แล้ว คือขยะติดเชื้อ ซึ่งในแต่ละโรงพยาบาลสามารถเผาทำลายได้เลย เพื่อลดการแพร่กระจายของเชื้อโรค รวมทั้งยังช่วยรักษาสิ่งแวดล้อม เพราะเป็นการนำวัสดุเหลือใช้ กลับมาใช้ใหม่อย่างคุ้มค่า ทั้งนี้ เตียงสนามกระดาษ 1 เตียง ใช้กระดาษรีไซเคิล 14 กิโลกรัม ถ้าผลิต 10,000 เตียง จะใช้กระดาษ 140 ตัน
สำหรับผู้สนใจ สามารถร่วมบริจาคได้ตามสถานที่ใกล้บ้าน ได้แก่ ไปรษณีย์ไทยทุกสาขา (ยกเว้น EMS Point และร้านรับรวบรวม) ,เอสซีจี เอ็กเพรส ทุกสาขา, โลตัส ทุกสาขา (ยกเว้น เอ็กเพรส โกเฟรชและตลาด) เริ่มตั้งแต่วันนี้ -31 พฤษภาคม 2564